ddrg/super_eurlex huggingface dataset:
KOMMISSIONENS BESLUTNING

af 15. september 1999

om ændring af beslutning 1999/507/EF om beskyttelsesforanstaltninger over for visse flyvende hunde, hunde og katte fra halvøen Malaysia og Australien

(meddelt under nummer K(1999) 2975)

(EØS-relevant tekst)

(1999/643/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) Ved beslutning 1999/507/EF(3) vedtog Kommissionen beskyttelsesforanstaltninger over for visse flyvende hunde, hunde og katte fra halvøen Malaysia og Australien med hensyn til henholdsvis Nipah disease og Hendra disease; kravene til tests for katte, der indføres fra Australien, skal ændres, så at der kan anvendes en valideret diagnosetest for antistoffer mod Hendra sygdomsvira;

(2) denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 3, stk. 2, andet led, i beslutning 1999/507/EF foretages følgende ændringer:

1) Ordene "ELISA-test til påvisning af IgM og IgG" ændres til "serumneutralisationsprøve".

2) Ordene "10 dage" ændres til "14 dage".

Artikel 2

Medlemsstaterne ændrer de foranstaltninger, de anvender over for Australien, for at bringe dem i overensstemmelse med denne beslutning,

De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. september 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 194 af 27.7.1999, s. 66.
KOMMISSIONENS BESLUTNING

af 27. juli 1999

om fastsættelse af modellen til det certifikat, der er nævnt i artikel 16, stk. 1, i Rådets direktiv 91/67/EØF

(meddelt under nummer K(1999) 2425)

(EØS-relevant tekst)

(1999/567/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 16, stk. 1, og

ud fra følgende betragtninger:

(1) Akvakulturdyr, der er modtagelige for infektiøs hæmatopoietisk nekrose (IHN) og egtvedsyge (VHS), kan i samhandelen inden for EF mellem ikke-godkendte zoner overføre sygdomme, når de kommer fra et brug, hvor der forekommer en sygdom;

(2) for at undgå en sådan sygdomsoverførsel må det sikres, at sådanne akvakulturdyr er ledsaget af et certifikat, hvori det attesteres, at dyrene kommer fra et brug, som ikke er smittet med IHN og VHS;

(3) i henhold til artikel 10, stk. 1, i Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(3), ændret ved akten vedrørende Østrigs, Finlands og Sveriges tiltrædelse, er det tilladt at flytte levende fisk, rogn eller mælke fra smitteramte brug til andre brug, som er ramt af samme sygdom;

(4) for at forhindre spredning af sygdomme via sådanne fisk bør der indføres et særlig certifikat;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Sendinger af levende, opdrættede fisk og rogn eller mælke heraf i samhandelen inden for EF mellem ikke-godkendte zoner med hensyn til de sygdomme, der er opført på liste II i bilag A til direktiv 91/67/EØF, skal være ledsaget af et certifikat, som er udfærdiget i overensstemmelse med modellen i bilag I.

Artikel 2

Sendinger af levende, opdrættede fisk og rogn eller mælke heraf i samhandelen inden for EF fra et brug, der er smittet med en sygdom, som er opført på liste II i bilag A til direktiv 91/67/EØF, til andre brug, der er smittet med samme sygdom, skal være ledsaget af et certifikat, som er udfærdiget i overensstemmelse med modellen i bilag II.

Artikel 3

For de i artikel 1 og 2 nævnte certifikater gælder følgende:

- de skal mindst være udfærdiget på bestemmelsesmedlemsstatens officielle sprog

- originaleksemplaret skal ledsage fiskene, rognen eller mælken

- de skal bestå af et enkelt ark

- de skal være udstedt til en enkelt modtager.

Artikel 4

Denne beslutning er rettet til medlemsstaterne.

Udfærdiget i Bruxelles, den 27. juli 1999.

På Kommissionens vegne

Franz FISCHLER

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 175 af 19.7.1993, s. 23.

BILAG I

>PIC FILE= "L_1999216DA.001402.EPS">

>PIC FILE= "L_1999216DA.001501.EPS">

BILAG II

>PIC FILE= "L_1999216DA.001602.EPS">

>PIC FILE= "L_1999216DA.001701.EPS">
KOMMISSIONENS BESLUTNING

af 26. marts 1999

om ændring af beslutning 93/197/EØF om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr

(meddelt under nummer K(1999) 754)

(EØS-relevant tekst)

(1999/252/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for hovdyrs bevægelser og indførsel af hovdyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 14, artikel 15, litra a), og artikel 16, og

ud fra følgende betragtninger:

(1) Ved Kommissionens beslutning 93/197/EØF(2), senest ændret ved beslutning 1999/236/EF(3), er der fastsat dyresundhedsmæssige betingelser og bestemmelser om udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr;

(2) afsnit III, litra d), i sundhedscertifikat A, B, C, D og E i bilag II til beslutning 93/197/EØF blev ændret ved beslutning 93/510/EØF(4) for at muliggøre indførsel til EF af registrerede hovdyr og hovdyr til opdræt og som brugsdyr fra tredjelande inden udløbet af den krævede opholdsperiode på 90 dage forud for afsendelse, hvis disse hovdyr er blevet indført direkte til afsendelsestredjelandet fra medlemsstaterne i løbet af denne periode;

(3) der blev dog ikke foretaget en tilpasning af den tilsvarende ordlyd i erklæringen fra hovdyrets ejer eller ejerens repræsentant; af klarhedshensyn bør erklæringens ordlyd derfor tilpasses ordlyden af litra d) i afsnit III i sundhedscertifikat A, B, C, D og E i bilag II;

(4) beslutning 93/197/EØF bør ændres i overensstemmelse hermed;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Punkt 2 i erklæringen fra dyrets ejer eller dennes repræsentant i sundhedscertifikat A, B, C, D og E i bilag II til beslutning 93/197/EØF affattes således: "2. Dyret har enten opholdt sig i ...(udførselsland)

siden fødslen (3) eller er indført direkte fra en EF-medlemsstat inden for de seneste 90 dage (3) eller er ført ind i udførselslandet mindst 90 dage forud for denne erklæring (3)."

Artikel 2

Denne beslutning er rettet til medlemsstaterne.

Udfærdiget i Bruxelles, den 26. marts 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 42.

(2) EFT L 86 af 6.4.1993, s. 16.

(3) EFT L 87 af 31.3.1999, s. 13.

(4) EFT L 238 af 23.9.1993, s. 44.
RÅDETS AFGØRELSE af 25. januar 1999 om de nationale centralbankers eksterne revisorer (1999/70/EF)

RÅDET FOR DEN EUROPÆISKE UNION HAR -

under henvisning til protokollen om statutten for Det Europæiske System af Centralbanker og Den Europæiske Centralbank, særlig artikel 27.1,

under henvisning til henstilling fra Den Europæiske Centralbank (i det følgende benævnt »ECB«) af 12. november 1998 (1), og

ud fra følgende betragtninger:

ECB's og de nationale centralbankers regnskaber revideres af uafhængige eksterne revisorer, der indstilles af ECB's Styrelsesråd og godkendes af Rådet;

ECB har indstillet, at de nuværende eksterne revisorer, som hver af de deltagende nationale centralbanker har udnævnt, genudnævnes, idet der tages forbehold for en eventuel senere afgørelse -

TRUFFET FØLGENDE AFGØRELSE:

Artikel 1

1. KPMG Réviseurs d'Entreprises s.c., Antwerpen, og Deloitte Touche Tohmatsu s.c., Bruxelles, godkendes som eksterne revisorer for Banque Nationale de Belgique/Nationale Bank van België.

2. KPMG Deutsche Treuhandgesellschaft AG og PwC Deutsche Revision AG godkendes som eksterne revisorer for Deutsche Bundesbank.

3. Coopers & Lybrand, der er en del af det internationale firma PricewaterhouseCoopers, godkendes som ekstern revisor for Banco de España.

4. Mazars & Guérard, Paris, og Deloitte Touche Tohmatsu - Audit, Neuilly, godkendes som eksterne revisorer for Banque de France.

5. PricewaterhouseCoopers, Dublin, godkendes som ekstern revisor for Central Bank of Ireland.

6. Reconta Ernst & Young s.p.a. (Società per Azioni), Rom, godkendes som ekstern revisor for Banca d'Italia.

7. PricewaterhouseCoopers S.A.R.L. (Société à responsabilité limitée), Réviseur d'Entreprises, Luxembourg, godkendes som ekstern revisor for Banque centrale du Luxembourg.

8. Prof. Drs. J.A. van Manen RA (Registered Accountant), partner i PricewaterhouseCoopers, godkendes personligt som ekstern revisor for De Nederlandsche Bank.

9. Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Gormasz og Dkfm. Leopold Wundsam, der alle er offentligt registrerede revisorer, godkendes som eksterne revisorer for Österreichische Nationalbank.

10. PricewaterhouseCoopers - Auditores e Consultores Lda., godkendes som ekstern revisor for Banco de Portugal.

11. Arthur Anderson Oy godkendes som ekstern revisor for Suomen Pankki.

Artikel 2

Denne afgørelse meddeles ECB.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 25. januar 1999.

På Rådets vegne

J. FISCHER

Formand

(1) EFT C 411 af 31. 12. 1998, s. 11.
KOMMISSIONENS BESLUTNING af 26. februar 1999 vedrørende Grækenlands anmodning om tilladelse til at anvende en reduceret momssats på levering af naturgas og elektricitet i henhold til artikel 12, stk. 3, litra b), i Rådets direktiv 77/388/EØF (meddelt under nummer K(1999) 477) (Kun den græske udgave er autentisk) (1999/200/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag (1), senest ændret ved direktiv 98/80/EF (2), særlig artikel 12, stk. 3, litra b), og

ud fra følgende betragtninger:

Grækenland har underrettet Kommissionen om, at man agter at anvende en reduceret momssats på levering af elektricitet og levering af naturgas fra den 1. januar 1999; underretningen er for de pågældende to aktiviteters vedkommende sket ved brev, der indgik til Kommissionen den 30. november 1998;

den planlagte foranstaltning er en generel foranstaltning, der består, i at der anvendes en reduceret momssats på levering af naturgas og elektricitet uanset produktions- og leveringsbetingelserne (levering inden for Grækenland, køb inden for Fællesskabet eller import) i henhold til artikel 12, stk. 3, litra b), i sjette momsdirektiv;

da der er tale om en generel foranstaltning, som ikke omfatter nogen undtagelser med hensyn til iværksættelsen, må det antages, at der ikke er nogen risiko for konkurrencefordrejning; da den betingelse, der er fastsat i artikel 12, stk. 3, litra b), i ovennævnte direktiv, således er opfyldt, skal Grækenland kunne anvende den pågældende foranstaltning -

VEDTAGET FØLGENDE BESLUTNING:

Artikel 1

Den foranstaltning, som Grækenland underrettede Kommissionen om den 30. november 1998, og som vedrører anvendelsen af en reduceret momssats på levering af naturgas og elektricitet uanset produktions- og leveringsbetingelserne (levering inden for Grækenland, køb inden for Fællesskabet eller import) medfører ikke nogen risiko for konkurrencefordrejning.

Grækenland kan derfor anvende foranstaltningen fra den 1. januar 1999.

Artikel 2

Denne beslutning er rettet til Grækenland.

Udfærdiget i Bruxelles, den 26. februar 1999.

På Kommissionens vegne

Mario MONTI

Medlem af Kommissionen

(1) EFT L 145 af 13. 6. 1977, s. 1.

(2) EFT L 281 af 17. 10. 1998, s. 31.
RÅDETS AFGØRELSE

af 11. maj 1999

om udnævnelse af et medlem af et Appelkammer under Harmoniseringskontoret for Det Indre Marked (varemærker, mønstre og modeller)

(1999/C 146/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til den indstilling, som Administrationsrådet under Harmoniseringskontoret for Det Indre Marked (varemærker, mønstre og modeller) foretog den 14. april 1999 -

TRUFFET FØLGENDE AFGØRELSE:

Artikel 1

Walter Peeters, født den 14. juli 1944 i Turnhout (Belgien) udnævnes til medlem af et Appelkammer under Harmoniseringskontoret for Det Indre Marked (varemærker, mønstre og modeller) for et tidsrum på fem år.

Artikel 2

Datoen for, hvornår det i artikel 1 omhandlede tidsrum på fem år begynder at løbe, fastsættes af Administrationsrådet under Harmoniseringskontoret for Det Indre Marked (varemærker, mønstre og modeller).

Udfærdiget i Bruxelles, den 11. maj 1999.

På Rådets vegne

L. SCHOMERUS

Formand

(1) EFT L 11 af 14.1.1994, s. 1. Ændret ved forordning (EF) nr. 3288/94 (EFT L 349 af 31.12.1994, s. 83).
KOMMISSIONENS BESLUTNING

af 7. maj 1999

om godkendelse af den plan, Tyskland har forelagt for udryddelse af klassisk svinepest hos vildsvin i Baden-Württemberg og Rheinland-Pfalz

(meddelt under nummer K(1999) 1177)

(Kun den tyske udgave er autentisk)

(EØS-relevant tekst)

(1999/335/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 4, og

ud fra følgende betragtninger:

(1) Der er forekommet klassisk svinepest i vildsvinepopulationen i to områder i Baden-Württemberg og Rheinland-Pfalz i Tyskland;

(2) de tyske myndigheder har forelagt planer for udryddelse af klassisk svinepest hos vildsvin, som dækker de pågældende områder i Baden-Württemberg og Rheinland-Pfalz;

(3) de forelagte planer er blevet gennemgået og fundet i overensstemmelse med direktiv 80/217/EØF;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De planer som Tyskland har forelagt for udryddelse af klassisk svinepest hos vildsvin i Baden-Württemberg og Rheinland-Pfalz, godkendes.

Artikel 2

Tyskland sætter de nødvendige love og administrative bestemmelser i kraft for at gennemføre de i artikel 1 nævnte planer.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 7. maj 1999.

På Kommissionens vegne

Franz FISCHLER

Medlem af Kommissionen

(1) EFT L 47 af 21.2.1980, s. 11.
RÅDETS BESLUTNING

af 10. juni 1999

om bemyndigelse af Kongeriget Spanien til midlertidigt at tiltræde konventionen om oprettelse af Den Interamerikanske Kommission for Tropisk Tunfisk (IATTC)

(1999/405/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Det Europæiske Fællesskab ønsker at blive kontraherende part i konventionen om oprettelse af Den Interamerikanske Kommission for Tropisk Tunfisk (IATTC), da EF-fartøjer driver fiskeri i det geografiske område, der henhører under denne regionale fiskerorganisations kompetence; disse fartøjer sejler i øjeblikket under spansk flag;

(2) efter de gældende bestemmelser kan konventionen om oprettelse af IATTC kun anerkende suveræne stater som medlemmer; Fællesskabet forhandler i øjeblikket med de kontraherende parter i konventionen om de ændringer, der er nødvendige for at optage regionale organisationer for økonomisk integration som f.eks. Det Europæiske Fællesskab;

(3) Fællesskabet vil ikke kunne tiltræde konventionen inden for en overskuelig fremtid; det er ikke desto mindre nødvendigt, at EF-fiskerflådens interesser allerede nu repræsenteres i IATTC;

(4) derfor bør Kongeriget Spanien bemyndiges til at tiltræde konventionen om oprettelse af IATTC indtil Fællesskabets tiltrædelse;

(5) en sådan bemyndigelse gives som en ekstraordinær foranstaltning for at tage hensyn til enkeltstående omstændigheder og bør ikke skabe præcedens i forbindelse med Fællesskabets repræsentation i internationale organisationer i fiskerisektoren eller i andre sektorer;

(6) det bør sikres, at de beslutninger, Spanien træffer inden for IATTC, stemmer overens med Fællesskabets holdning -

VEDTAGET FØLGENDE BESLUTNING:

Artikel 1

Uden at Det Europæiske Fællesskabs enekompetence herved berøres, bemyndiges Kongeriget Spanien til at tiltræde konventionen om oprettelse af IATTC.

Kongeriget Spanien forpligter sig til at opsige sit medlemskab med virkning fra datoen for Fællesskabets tiltrædelse af konventionen.

Artikel 2

1. Som kontraherende part deltager Kongeriget Spanien i de beslutninger, der træffes af IATTC, i overensstemmelse med Fællesskabets holdning og i nært samråd med Kommissionen.

2. Kongeriget Spanien underretter Kommissionen om IATTC's aktiviteter, og Kommissionen aflægger rapport til Europa-Parlamentet og Rådet.

Artikel 3

Denne beslutning er rettet til Kongeriget Spanien

Udfærdiget i Luxembourg, den 10. juni 1999.

På Rådets vegne

K.-H. FUNKE

Formand

(1) Udtalelse afgivet den 4.5.1999 (endnu ikke offentliggjort i EFT).
KOMMISSIONENS BESLUTNING

af 19. maj 1999

om anerkendelse af, at den belgiske database for kvæg er fuldt operationel

(meddelt under nummer K(1999) 1349)

(Kun den franske og nederlandske udgave er autentisk)

(1999/377/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til Belgiens anmodning, og

ud fra følgende betragtninger:

(1) Den 12. oktober 1998 forelagde de belgiske myndigheder Kommissionen en anmodning om anerkendelse af, at deres database, der udgør en del af den belgiske ordning for identifikation og registrering af kvæg, er fuldt operationel: denne anmodning var ledsaget af relevante oplysninger, der blev ajourført den 25. februar 1999;

(2) de belgiske myndigheder har forpligtet sig til at forbedre databasens pålidelighed især ved at sikre, at alle former for flytninger registreres i databasen, og at den ansvarlige myndighed er i stand til hurtigt at korrigere fejl og mangler, der kan opdages automatisk eller ved kontrol på stedet; derudover har de belgiske myndigheder forpligtet sig til at ændre de nugældende bestemmelser for omidentificering af kvæg, der har mistet øremærker, så de bliver i overensstemmelse med forordning (EF) nr. 820/97; de belgiske myndigheder har forpligtet sig til at foretage disse forbedringer senest den 30. juni 1999;

(3) på baggrund af situationen i Belgien bør det anerkendes, at databasen for kvæg er fuldt operationel -

VEDTAGET FØLGENDE BESLUTNING:

Artikel 1

Den belgiske database for kvæg anerkendes som fuldt operationel fra den 1. juli 1999.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 19. maj 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.
KOMMISSIONENS BESLUTNING

af 19. maj 1999

om anerkendelse af, at den luxembourgske database for kvæg er fuldt operationel

(meddelt under nummer K(1999) 1270)

(Kun den franske udgave er autentisk)

(1999/375/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til Luxembourgs anmodning, og

ud fra følgende betragtninger:

(1) Den 14. august 1998 forelagde de luxembourgske myndigheder Kommissionen en anmodning om anerkendelse af, at deres database, der udgør en del af den luxembourgske ordning for identifikation og registrering af kvæg, er fuldt operational: denne anmodning var ledsaget af relevante oplysninger, der blev ajourført den 12. marts 1999;

(2) de luxembourgske myndigheder har forpligtet sig til at forbedre databasens pålidelighed især ved at sikre, i) at den ansvarlige myndighed er i stand til hurtigt at korrigere fejl og mangler, der kan opdages automatisk eller ved kontrol på stedet, ii) at fristerne for indberetning af flytninger, kælvninger og dødsfald reduceres til syv dage, og iii) at der træffes de nødvendige foranstaltninger til at gennemføre Kommissionens forordning (EF) nr. 2630/97(2); derudover har de luxembourgske myndigheder forpligtet sig til at ændre de nugældende bestemmelser for omidentificering af kvæg, der har mistet øremærker, så de bliver i overensstemmelse med forordning (EF) nr. 820/97; de luxembourgske myndigheder har forpligtet sig til at foretage disse forbedringer senest den 30. juli 1999;

(3) på baggrund af situationen i Luxembourg bør den luxembourgske database for kvæg anerkendes som fuldt operational -

VEDTAGET FØLGENDE BESLUTNING:

Artikel 1

Den luxembourgske database for kvæg anerkendes som fuldt operationel fra den 1. august 1999.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 19. maj 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.

(2) EFT L 354 af 30.12.1997, s. 23.